Sé munur á uppsetningu texta hér að neðan og í PDF skjali gildir PDF skjalið . 1244 / 2019 um ökutækjatryggingar . Aðildarríki : Ríki sem er aðili að samningnum um Evrópska efnahagssvæðið , aðili að stofnsamningi Fríverslunarsamtaka Evrópu eða Færeyjar . Græna kortið : Alþjóðlegt vátryggingarskírteini útgefið af lögbærum aðila sem staðfestir að ábyrgðartrygging ökutækis sé í gildi . Ökutækjatrygging tekur gildi þegar félagið eða umboðsmaður þess tekur við vátryggingarbeiðni , nema vátryggingartaki óski þess að hún taki gildi síðar . Eftirvagnar og vinnuvélar sem eru skráningarskyld samkvæmt umferðarlögum eru ekki vátryggingarskyld samkvæmt lögum um ökutækjatryggingar . Réttarstaða þriðja manns , endurgreiðsla iðgjalds o.fl . Réttarstaða þriðja manns . Vanræksla vátryggingartaka á því að standa við skuldbindingar gagnvart vátryggingafélagi veitir því ekki rétt til að neita greiðslu til þess sem á rétt á skaðabótum . Öll ákvæði í vátryggingarsamningi er takmarka ábyrgð félagsins að þessu leyti eru ógild . Í samningi vátryggingafélags og vátryggingartaka má áskilja að vátryggingartaki skuli að öllu leyti eða að hluta bera áhættu af tjónsatburðum sem falla undir vátrygginguna , en slík ákvæði hafa engin áhrif á réttarstöðu þriðja manns . Eigin áhætta vátryggingartaka vegna hvers tjónsatburðar skal vera tiltekin fjárhæð , allt að 473.000 króna fyrir vátryggingartaka sem einstakling og allt að 2.367.000 króna fyrir vátryggingartaka með rekstur , ef tjónið nemur þeirri fjárhæð , eða ella að fullu , enda hafi félagið samþykkt skriflega beiðni vátryggingartaka um eigin áhættu . Vátryggingafélagi er heimilt að setja ákvæði þess efnis í iðgjaldagrundvöll , að ef nánar tiltekin skilyrði eru uppfyllt skuli vátryggingartaki bera eigin áhættu allt að 118.000 króna . Ráðherra getur að fengnum tillögum Fjármálaeftirlitsins breytt fjárhæðum þessum árlega í samræmi við verðlagsbreytingar . Ákvæði 2. mgr. eiga einnig við um lögmælta slysatryggingu ökumanns og vátryggingartaka . Tjónsvottorð . Vátryggingafélag skal að beiðni vátryggingartaka gefa út tjónsvottorð vegna lögboðinnar ökutækjatryggingar hans . Í tjónsvottorði skulu vera upplýsingar um skaðabótakröfur vegna tjóns sem varðar vátryggt ökutæki eða upplýsingar um að ekki sé um slíkar kröfur að ræða . Skal vottorðið taka til fimm ára tímabils fyrir útgáfu þess . Tjónsvottorð skal berast vátryggingartaka innan 15 daga frá beiðni hans . Nú er vátryggingaratburður hafinn eða yfirvofandi , og er þá óheimilt að gera nýja vátryggingarsamninga eða breyta eldri samningum um ökutæki á þeim stað eða svæði , sem í hættu er . Endurgreiðsla iðgjalds . Þegar ökutæki er afskráð eða selt og vátryggt af nýjum eiganda ( umráðamanni ) skal vátryggingafélag endurgreiða iðgjald í hlutfalli við það sem eftir er af vátryggingartímabilinu . Hafi ökutækið eigi verið í notkun a.m.k. 30 daga samfleytt skal félagið endurgreiða iðgjaldið hlutfallslega fyrir innistöðutímabilið , enda hafi skráningarmerki ökutækis þá verið í vörslu Samgöngustofu eða þess sem hefur umboð hennar . Ákvæði þetta gildir ekki um dráttarvélar eða torfærutæki . Ökutæki sem skráð eru til leigu án ökumanns . Í vátryggingarskilmálum fyrir ökutæki sem skráð eru til leigu án ökumanns , samkvæmt lögum um leigu skráningarskyldra ökutækja , nr. 65 / 2015 , skal vera ákvæði um endurkröfurétt vátryggingafélags á hendur vátryggingartaka ( bílaleigu ) vegna allra tjónsatvika , sem verða þegar ökutækið er leigt án ökumanns andstætt ákvæðum nefndra laga , nema leitt sé í ljós að orsakir tjóns eða umfang verði ekki rakið til þess að ökutækið var leigt andstætt sömu lögum . Erlend ökutæki í notkun hér á landi . Erlent ökutæki í notkun hér á landi skal hafa lögmælta vátryggingu í því landi þar sem það er skráð . Erlent ökutæki sem er skráð í aðildarríki , Andorra eða Serbíu telst vátryggt ef tollyfirvöld hafa heimilað tímabundinn tollfrjálsan innflutning þeirra . Erlent ökutæki sem er skráð utan aðildarríkis telst vátryggt ef græna kortið fylgir ökutækinu eða staðfesting vátryggingafélags með starfsleyfi hér á landi um að ökutækjatrygging sé í gildi og tollyfirvöld hafa heimilað tímabundinn tollfrjálsan innflutning þeirra . Eftirlit með því að erlent ökutæki uppfylli skilyrði þessarar greinar skal byggjast á úrtakseftirliti . Slíkt eftirlit skal fara fram við innflutning ökutækisins og eftir að notkun þess er hafin . Ökutæki sem skráð er í aðildarríki skal þó undanþegið eftirliti við komu til landsins . Eftirlit með vátryggingarskyldu og lok lögmæltra ökutækjatrygginga . Eftirlit með vátryggingarskyldu o.fl . Við skráningu ökutækis skal færa sönnur á að vátryggingar vegna ökutækisins séu í gildi með staðfestingu frá vátryggingafélagi . Þegar eigendaskipti að ökutæki eru skráð skal ganga úr skugga um að nýr eigandi ( umráðamaður ) hafi keypt lögmælta vátryggingu fyrir ökutækið . Við almenna skoðun ökutækis svo og þegar afhent eru að nýju skráningarmerki ökutækis sem verið hafa í vörslu Samgöngustofu eða þess sem hefur umboð hennar , skal með sama hætti færa sönnur á að lögmælt vátrygging sé í gildi fyrir ökutækið . Þegar ökutæki er búið til að draga eftirvagn eða tengitæki skal vátryggingin einnig taka til aksturs með tengt ökutæki . Þegar keypt er vátrygging hjá öðru vátryggingafélagi en því sem ökutækið hefur til þessa verið vátryggt hjá skal eigandi ( umráðamaður ) ökutækisins senda Samgöngustofu staðfestingu þessa efnis . Skal staðfestingin hafa borist Samgöngustofu eigi síðar en þann dag sem fyrri vátryggingin fellur úr gildi . Þegar eigendaskipti verða að ökutæki gildir hin fyrri vátrygging gagnvart nýjum eiganda ( varanlegum umráðamanni ) í 14 daga , nema ökutæki hafi áður verið afskráð eða ný vátrygging keypt fyrir það . Takmarkanir á vátryggingu . Eigi má vátryggja skráð ökutæki ef vátryggingartaki skuldar iðgjald fyrir eldri vátryggingu á sama ökutæki sem fallið hefur í gjalddaga á síðastliðnum tveimur árum . Komi í ljós að keypt hefur verið vátrygging fyrir skráð ökutæki andstætt ákvæði 1. mgr. fellur vátryggingin þegar úr gildi . Skal vátryggingafélagið þá strax vara vátryggingartaka við og senda tilkynningu til Samgöngustofu um lok vátryggingar . Tilkynningar og staðfestingar til Samgöngustofu skal senda rafrænt eða á sérstökum eyðublöðum . Meðferð skaðabótakrafna . Rökstutt tilboð um bætur eða rökstutt svar . Vátryggingafélag eða tjónsuppgjörsfulltrúi þess skal , innan þriggja mánaða eftir að tjónþoli , sem búsettur er í aðildarríki , hefur vegna tjónsatviks í aðildarríki eða öðru ríki sem er aðili að tilhöguninni um græna kortið , sett fram kröfu um bætur , gera skriflega rökstutt tilboð um bætur , þegar ekki er ágreiningur um bótaskyldu og tjón hefur verið metið . Þegar bótaskyldu er hafnað eða ekki hefur verið skorið úr um hana eða ef tjón hefur ekki verið metið að fullu , skal vátryggingafélag eða tjónsuppgjörsfulltrúi þess innan frests skv. 1. mgr. skriflega gefa rökstutt svar við þeim atriðum sem tiltekin eru í kröfunni . Ákvæði 1. og 2. mgr. gilda jafnframt um meðferð bótakrafna hjá Alþjóðlegum bifreiðatryggingum á Íslandi sf. ( ABÍ ) . Ef tjónþoli sem búsettur er í aðildarríki beinir kröfu sinni , vegna tjóns skv. 13. gr. , að vátryggingafélagi tjónvalds eða tjónsuppgjörsfulltrúa þess í búsetulandi tjónþola , hvílir skyldan , skv. 13. gr. um að gera rökstutt tilboð eða gefa rökstutt svar , á félaginu . Þetta á þó aðeins við , ef félagið hefur starfsleyfi til að taka að sér ábyrgðartryggingu skv. 1. mgr. 8. gr. laga um ökutækjatryggingar , nr. 30 / 2019 . Tjónsuppgjörsfulltrúar , sem tilnefndir eru hér á landi til að koma fram fyrir hönd erlendra vátryggingafélaga skv. 4. tölul. 2. mgr. 124. gr. og 4. tölul. 1. mgr. 125. gr. laga um vátryggingastarfsemi , nr. 100 / 2016 , skulu afgreiða og taka ákvörðun eða semja um skaðabótakröfur tjónþola , sem búsettir eru hér á landi , vegna tjónsatviks í öðru aðildarríki eða í öðru ríki sem er aðili að tilhöguninni um græna kortið , enda verði tjónsatvik rakið til ökutækis sem er vátryggt og að öllu jöfnu staðsett í öðru aðildarríki . Skylda skv. 13. gr. , um að gera rökstutt tilboð eða gefa rökstutt svar , hvílir ekki á tjónsuppgjörsfulltrúa hafi viðkomandi vátryggingafélag uppfyllt þá skyldu innan þriggja mánaða frestsins . Tjónsuppgjörsfulltrúi skal vera búsettur hér á landi og vera fær um að sinna starfi sínu á íslensku . Tjónsuppgjörsmiðstöð . Alþjóðlegar bifreiðartryggingar á Íslandi sf. ( ABÍ ) eru tjónsuppgjörsmiðstöð á Íslandi . ABÍ er óheimilt að gegna starfi tjónsuppgjörsfulltrúa fyrir erlent vátryggingafélag . Skaðabótakröfur . Tjónþoli , sem er búsettur hér á landi getur beint skaðabótakröfu að ABÍ sem tjónsuppgjörsmiðstöð vegna tjóns skv. 1. mgr. 17. gr. laga um ökutækjatryggingar ef erlent vátryggingafélag tjónvalds eða tjónsuppgjörsfulltrúi þess hér á landi hefur ekki gert rökstutt tilboð eða gefið rökstutt svar innan þriggja mánaða frá því að tjónþoli krafði vátryggingafélagið eða tjónsuppgjörsfulltrúann um bætur skv. 1. og 2. mgr. 13. gr . Tjónþoli skv. 1. mgr. getur einnig krafið ABÍ sem tjónsuppgjörsmiðstöð um bætur ef vátryggingafélag tjónvalds hefur ekki tilnefnt tjónsuppgjörsfulltrúa á Íslandi . Tjónþoli getur þó ekki haft uppi skaðabótakröfu gagnvart ABÍ skv. 1. málsl. , ef hann hefur beint kröfu að vátryggingafélagi tjónvalds og fengið rökstutt svar við henni innan þriggja mánaða . Tjónþoli getur ekki haft uppi skaðabótakröfu gagnvart ABÍ skv. 1. eða 2. mgr. ef hann hefur höfðað mál gegn vátryggingafélagi tjónvalds . ABÍ skal taka bótakröfu til afgreiðslu innan tveggja mánaða eftir að hún barst frá tjónþola . ABÍ skal ljúka meðferð kröfunnar ef vátryggingafélag tjónvalds eða tjónsuppgjörsfulltrúi þess gefur tjónþola rökstutt svar við kröfunni . Þegar ABÍ móttekur skaðabótakröfu skal það tilkynna vátryggingafélagi tjónvalds eða tjónsuppgjörsfulltrúanum hér á landi , tjónsuppgjörsmiðstöðinni í aðildarríki þar sem vátryggingafélagið , sem gaf út vátryggingarskírteinið , hefur staðfestu og tjónvaldi , ef vitað er um hann , að tjónþoli hafi krafið ABÍ um bætur og að ABÍ muni svara kröfunni innan tveggja mánaða frá því hún barst . Endurgreiðsla , endurkrafa og kröfuhafaskipti . Tjónsuppgjörsmiðstöð í öðru aðildarríki sem hefur greitt bætur til tjónþola sem búsettur er í því aðildarríki , getur krafist þess að ABÍ endurgreiði bæturnar , ef : vátryggingafélag hér á landi hefur gefið út vátryggingarskírteini fyrir ökutækið sem tjónið hlaust af , ökutækið sem tjónið hlaust af er að jafnaði staðsett hér á landi . Tjónsuppgjörsmiðstöð í öðru aðildarríki sem hefur greitt bætur til tjónþola búsetts hér á landi getur krafist þess að ABÍ endurgreiði bæturnar , ef : ökutæki er að öllu jöfnu staðsett hér á landi og ekki er vitað um vátryggingafélag þess , ökutæki er óþekkt og tjónsatvikið var hér á landi . ökutæki er að öllu jöfnu staðsett í ríki utan aðildarríkja og það ríki er aðili að tilhöguninni um græna kortið . ABÍ getur krafist endurgreiðslu frá tjónsuppgjörsmiðstöð í öðru aðildarríki ef skilyrði 1. og 2. mgr. eiga við að breyttu breytanda . Í samningi tjónsuppgjörsmiðstöðva skulu vera nánari reglur um framkvæmd endurgreiðslna í skiptum ABÍ og tjónsuppgjörsmiðstöðva og ábyrgðaraðila í öðrum aðildarríkjum . ABÍ öðlast rétt tjónþola á hendur tjónvaldi eða vátryggingafélagi hans að svo miklu leyti sem tjónsuppgjörsmiðstöðin í því aðildarríki , þar sem tjónþoli býr , hefur greitt honum bætur , enda hafi ABÍ endurgreitt tjónsuppgjörsmiðstöðinni bæturnar í samræmi við samning skv. 3. mgr . Upplýsingamiðstöð . Söfnun og miðlun upplýsinga . Alþjóðlegar bifreiðatryggingar á Íslandi sf. ( ABÍ ) er upplýsingamiðstöð hér á landi . ABÍ sem upplýsingamiðstöð skal safna og miðla upplýsingum um : skráningarmerki ökutækja sem eru að öllu jöfnu staðsett hér á landi , númer vátryggingarskírteina sem taka til ábyrgðar á tjóni af notkun ökutækja , sem eru að öllu jöfnu staðsett hér á landi , og þann dag sem vátryggingarvernd fellur niður ef gildistíma vátryggingarinnar er lokið , þau vátryggingafélög , sem ábyrgðartryggja ökutæki , sem eru að öllu jöfnu staðsett hér á landi , og þá tjónsuppgjörsfulltrúa , sem vátryggingafélög hafa tilnefnt samkvæmt lögum um vátryggingastarfsemi , nr. 100 / 2016 , og sem tilkynnt er um til ABÍ skv. 3. mgr. , ökutæki sem undanþegin eru ábyrgðartryggingarskyldu og hvaða stjórnvald ábyrgist greiðslu bóta fyrir tjón sem hlýst af þeim . ABÍ skal aðstoða tjónþola , sbr. 20. gr. , við að afla þeirra upplýsinga sem taldar eru í 2. mgr . Upplýsingar samkvæmt a–d-liðum 2. mgr. , skal geyma í sjö ár frá afskráningu ökutækis eða lokum vátryggingarsamnings . ABÍ getur einnig safnað og miðlað öðrum upplýsingum , sem eru nauðsynlegar til afgreiðslu tjónamáls svo sem upplýsingum um : skráningarmerki ökutækja sem eiga þátt í umferðaróhappi , hvernig vátryggingu ökutækis er háttað , nöfn , heimilisföng og símanúmer þeirra aðila sem eiga þátt í umferðaróhappi , tjónsstað og aðdraganda tjónsatviks samkvæmt lögregluskýrslu eða tjónstilkynningu . Komi fram sérstök ósk frá tjónþola skv. 20. gr. um upplýsingar sem eru nauðsynlegar til afgreiðslu tjónamáls skal ABÍ aðstoða við útvegun þeirra , eftir atvikum á rafrænu formi . Vátryggingafélög , sem samkvæmt lögum um vátryggingastarfsemi , nr. 100 / 2016 , hafa starfsleyfi til rekstrar ábyrgðartrygginga ökutækja , skulu veita upplýsingamiðstöðvum í aðildarríkjum upplýsingar um nafn og heimilisfang tjónsuppgjörsfulltrúa sem er tilnefndur samkvæmt sömu lögum . Upplýsingamiðstöð . Upplýsingar til tjónþola . Tjónþoli , sem er búsettur hér á landi , á í allt að sjö ár frá tjónsatviki rétt á að fá tafarlaust eftirtaldar upplýsingar hjá ABÍ ef ökutæki tjónvalds er vátryggt og að öllu jöfnu staðsett í aðildarríki og tjónsatvik varð í aðildarríki eða í öðru ríki sem er aðili að tilhöguninni um græna kortið : nafn og heimilisfang vátryggingafélags , nafn og heimilisfang tjónsuppgjörsfulltrúans sem vátryggingafélag hefur tilnefnt hér á landi , stjórnvald sem ber ábyrgð á greiðslu bóta ef tjóni er valdið af ökutæki sem er undanþegið vátryggingarskyldu . Tjónþoli , sem er búsettur í öðru aðildarríki , á einnig , í allt að sjö ár frá tjónsatviki , rétt á að fá tafarlaust upplýsingar þær , sem greinir í 1. mgr. , ef tjónsatvikið varð hér á landi og ökutæki tjónvalds er vátryggt og að öllu jöfnu staðsett í öðru aðildarríki . ABÍ skal hafa samvinnu við upplýsingamiðstöðvar annarra aðildarríkja . ABÍ skal láta tjónþola í té nafn og heimilisfang eiganda ökutækis eða skráðs umráðamanns , ef tjónþoli hefur lögmæta hagsmuni af því að fá þessar upplýsingar . ABÍ skal láta tjónþola í té nafn þess stjórnvalds , sem ábyrgist greiðslu bóta vegna tjóns af völdum ökutækja sem undanþegin eru skyldu til ábyrgðartryggingar . Endurkröfunefnd . Vátryggingafélag sem greitt hefur bætur vegna tjóns , sem ætla má að hafi verið valdið af ásetningi eða stórkostlegu gáleysi , skal senda gögn málsins til endurkröfunefndar skv. 20. gr. laga um ökutækjatryggingar . Vinnsla endurkröfunefndar á persónuupplýsingum samkvæmt reglugerð þessari skal uppfylla kröfur laga um persónuvernd og vinnslu persónuupplýsinga , nr. 90 / 2018 . Málsmeðferð . Um málsmeðferð fyrir endurkröfunefnd fer eftir ákvæðum stjórnsýslulaga nr. 37 / 1993 . Nefndin skal eftir því sem kostur er fylgjast með að fyrirmælum sé fylgt , meðal annars að mál verði látið ganga til dómstóla , ef sá sem endurkrafa beinist gegn neitar að greiða endurkröfu eða ekki semst um greiðslu hennar . Fundir , starfslið og skýrsla . Nefndin skal halda fundargerðir um fundi nefndarinnar þar sem a.m.k. skal skrá vegna hvers máls númer máls hjá nefndinni , aðila þess , tjónsdag , ástæður þess að endurkröfuheimildar er óskað og niðurstöðu nefndarinnar . Nefndinni er heimilt með samþykki ráðuneytis að ráða sér starfslið er undirbúi mál fyrir fundi nefndarinnar og annist önnur störf fyrir nefndina á hennar ábyrgð . Endurkröfunefnd skal fyrir 1. mars ár hvert skila ráðuneytinu skýrslu um störf sín á næstliðnu ári . Kostnaður . Kostnaður vegna starfa endurkröfunefndar greiðist úr ríkissjóði . Vátryggingafélögin skulu endurgreiða þann kostnað samkvæmt ákvörðun ráðuneytis í hlutfalli við fjölda mála , sem félögin leggja fyrir nefndina . Reglugerð þessi , sem sett er með stoð í 25. gr. laga um ökutækjatryggingar , öðlast gildi 1. janúar 2020 og á við um tjónsatvik sem verða eftir gildistöku reglugerðarinnar . Við gildistöku fellur úr gildi reglugerð um lögmæltar ökutækjatryggingar nr. 424 / 2008 . Fjármála - og efnahagsráðuneytinu , 19. desember 2019 .